12. ฐานะการเงินและผลการดำเนินงาน

12.1 งบการเงิน

12.1.1 สรุปรายงานการตรวจสอบของผู้สอบบัญชีรับอนุญาต

รายงานผู้สอบบัญชีรับอนุญาตที่ได้ตรวจสอบงบการเงินของบริษัทฯระหว่างปี 2550 2551 และ 2552
สรุปได้ดังนี้

รายงานผู้สอบบัญชีสำหรับงบการเงินของบริษัทฯ สำหรับปี 2550 ซึ่งตรวจสอบโดย นางณัฐสรัคร์
สโรชนันท์จีน ผู้สอบบัญชีรับอนุญาตเลขที่ 4563 จากสำนักงาน เอ.เอ็ม.ที. แอสโซซิเอท จำกัด
ได้ให้ความเห็นว่า ผลการดำเนินงาน
โดยถูกต้องตามที่ควรในสาระสำคัญตามหลักการบัญชีที่รับรองทั่วไป
แต่ให้ข้อสังเกตเช่นเดียวกับงบการเงินในปี 2547

รายงานผู้สอบบัญชีสำหรับงบการเงินของบริษัทฯ สำหรับปี 2551 ซึ่งตรวจสอบโดย นางเกษรี
ณรงค์เดช ผู้สอบบัญชีรับอนุญาตเลขที่ 76 จากสำนักงาน เอ.เอ็ม.ที. แอสโซซิเอท จำกัด
ได้ให้ความเห็นอย่างไม่มีเงื่อนไขว่า งบการเงินของบริษัทฯแสดงฐานะการเงิน และ
ผลการดำเนินงานโดยถูกต้องตามที่ควร ในสาระสำคัญตามหลักการบัญชีที่รับรองทั่วไป

รายงานผู้สอบบัญชีสำหรับงบการเงินของบริษัทฯ สำหรับปี 2552 ซึ่งตรวจสอบโดย นางเกษรี
ณรงค์เดช ผู้สอบบัญชีรับอนุญาตเลขที่ 76 จากสำนักงาน เอ.เอ็ม.ที. แอสโซซิเอท จำกัด
ได้ให้ความเห็นอย่างไม่มีเงื่อนไขว่า งบการเงินของบริษัทฯแสดงฐานะการเงิน และ
ผลการดำเนินงานโดยถูกต้องตามที่ควร ในสาระสำคัญตามหลักการบัญชีที่รับรองทั่วไป

12.1.2 สรุปฐานะการเงินและผลการดำเนินงานของบริษัทฯและบริษัทย่อย

ตารางสรุปรายการงบดุล งบกำไรขาดทุน งบกระแสเงินสด และอัตราส่วนทางการเงินที่สำคัญ
เป็นดังต่อไปนี้

ตารางสรุปงบดุลของบริษัทฯและบริษัทย่อย

[]

ตารางสรุปงบดุลของบริษัทฯและบริษัทย่อย (ต่อ)

[]

ตารางสรุปงบกำไรขาดทุนของบริษัทฯและบริษัทย่อย

[]

ตารางสรุปงบกระแสเงินสดของบริษัทฯและบริษัทย่อย

[]

ตารางสรุปอัตราส่วนทางการเงินของบริษัทฯและบริษัทย่อย

[]

12.2 คำอธิบายและการวิเคราะห์ฐานะการเงินและผลการดำเนินงาน

1.  การวิเคราะห์ผลการดำเนินงาน

  ภาพรวมของผลการดำเนินงานในปี 2552

ภาวะเศรษฐกิจไทยในไตรมาสสามปี 2552 ปรับตัวดีขึ้นจาก 2 ไตรมาสที่ผ่านมา โดยหดตัวร้อยละ
2.8 จากที่หดตัวร้อยละ 7.1 และ 4.9 ในไตรมาสแรกและสองตามลำดับ
เป็นการหดตัวน้อยที่สุดในรอบปี เมื่อรวม 9 เดือนแรกของปี หดตัวร้อยละ 5.0
โดยการใช้จ่ายครัวเรือน การลงทุนเอกชนและการส่งออกปรับตัวดีขึ้น
เป็นผลมาจากการฟื้นตัวของเศรษฐกิจโลกที่ได้รับการกระตุ้นจากมาตรการทางเศรษฐกิจของประเทศต่างๆ
รวมทั้งมาตรการกระตุ้นเศรษฐกิจของไทยที่ช่วยสนับสนุนการฟื้นตัวของการบริโภคและการลงทุนภาคเอกชนในประเทศ
ประกอบกับปัญหาการเมืองภายในประเทศเริ่มมีสัญญาคลี่คลายลง
ทำให้ความเชื่อมั่นของนักท่องเทียวต่างชาติที่จะเดินทางเข้ามาท่องเที่ยวในประเทศปรับตัวดีขึ้น
ส่วนเศรษฐกิจไทยในไตรมาสที่ 4
คาดว่ามีแนวโน้มขยายตัวเมื่อเปรียบเทียบกับช่วงเดียวกันของปีที่แล้ว
เป็นการขยายตัวครั้งแรกในรอบปี โดยมีปัจจัยสนับสนุนได้แก่
การฟื้นตัวของเศรษฐกิจโลกที่ส่งผลด้านบวกต่อการส่งออก การท่องเที่ยว
และการใช้จ่ายของครัวเรือน ตามการเพิ่มขึ้นของรายได้และการจ้างงานที่เพิ่มขึ้น
มาตรการเร่งรัดการดำเนินการตามแผนปฏิบัติการไทยเข้มแข็ง 2555
ส่งผลให้การใช้จ่ายภาครัฐมีแนวโน้มขยายตัวอย่างต่อเนื่องในไตรมาสสุดท้ายของปี ทำให้ทั้งปี 2552
คาดว่าเศรษฐกิจไทยมีแนวโน้มหดตัวร้อยละ 3.0 และอัตราเงินเฟ้อทั่วไปอยู่ที่ร้อยละ 0.9
มูลค่าการส่งออกในรูปเงินดอลล่าร์ คาดว่าจะลดลงร้อยละ 13.7 อัตราการว่างงานอยู่ที่ร้อยละ
1.7

การประมาณการเศรษฐกิจไทยในปี 2553 คาดว่าจะขยายตัวในช่วงร้อยละ 3.0-4.0
เป็นการขยายตัวภายใต้เงื่อนไขการฟื้นตัวของเศรษฐกิจโลก
การกระตุ้นเศรษฐกิจของรัฐอย่างต่อเนื่อง และมีประสิทธิภาพ
รวมถึงการส่งเสริมให้ภาคเอกชนใช้ประโยชน์จากการลดภาษีสินค้าในตลาดอาเซียน
และการพัฒนาโครงข่ายคมนาคมและโลจิสติกส์กับกลุ่มประเทศเพื่อนบ้าน
เพื่อสร้างโอกาสขยายกำลังผลิตและขยายตลาดให้เชื่อมโยงได้ระหว่างอาเซียนเดิมและอาเซียนใหม่รวมทั้งการรักษาความเชื่อมั่นในระบบเศรษฐกิจและการดูแลแก้ไขปัญหาการลงทุนภาคเอกชน
อัตราเงินเฟ้อทั่วไปร้อยละ 2.5-3.5 อัตราการว่างงานร้อยละ 1.4
และการเกินดุลบัญชีเดินสะพัดร้อยละ 5.3 ของ GDP โดยราคาน้ำมันอยู่ที่ 75-85 ดอลลาร์ สรอ.
ต่อบาร์เรล

อย่างไรก็ตาม ปัจจัยดังกล่าวมีผลกระทบต่อยอดรับคำสั่งซื้อของบริษัทฯในปี 2552
เนื่องจากปริมาณการใช้ไฟฟ้าและความต้องการหม้อแปลงไฟฟ้าทั้งโลก ชะลอตัวหรือลงลง
ซึ่งมีผลให้การรับคำสั่งซื้อของโครงการใหญ่ทั้งในและต่างประเทศ
มีการชะลอตัวหรือลดลงด้วยเช่นกัน รวมถึงการเลื่อนการลงทุนโครงการขนาดใหญ่ 76
โครงการของมาบตาพุดในช่วงไตรมาสที่ 3 ทำให้บริษัทฯ มียอดรับคำสั่งซื้อสำหรับปี 2552 เท่ากับ
1.31 พันล้านบาท และมูลค่างานคงเหลือ ณ.สิ้นธันวาคม 2552 อยู่ที่ 871.85 ล้านบาท
เปรียบเทียบกับปี 2551 อยู่ที่ 2.38 พันล้านบาท และ 1.81 พันล้านบาท ตามลำดับ
แต่อย่างไรก็ตาม บริษัทฯ
ได้มีมาตรการติดตามสถานการณ์อย่างใกล้ชิดและปรับกลยุทธ์อย่างทันเหตุการณ์
รวมถึงการบริหารต้นทุนอย่างมีประสิทธิภาพ
การพัฒนาบุคลากรอย่างต่อเนื่องให้มีศักยภาพในการบริหารจัดการ
และรวมถึงการพัฒนาศักยภาพในการผลิต โดยเฉพาะอย่างยิ่ง หม้อแปลงขนาด 300 MVA 230 kV
ประกอบกับการทางการไฟฟ้าทุกแห่ง ได้ให้การสนับสนุนภาคอุตสาหกรรมของคนไทย และในปี 2552
บริษัทฯได้รับพิจารณาให้มีคุณสมบัติตรงตามเงื่อนไขที่จะเข้าประมูลงานอย่างเป็นทางการจากการไฟฟ้าฝ่ายผลิต
และการไฟฟ้านครหลวง ทำให้บริษัทฯมีศักยภาพในการแข่งขัน
โดยเฉพาะอย่างยิ่งในตลาดหม้อแปลงไฟฟ้ากำลังขนาดใหญ่
รวมถึงความพร้อมและโอกาสในการขยายฐานตลาดทั้งในประเทศและต่างประเทศด้วยผลิตภัณฑ์มีคุณภาพเป็นที่ยอมรับทั้งในระดับชาติและนานาชาติ
และราคาที่เป็นธรรม และนโยบายในการรักษาสัดส่วนตลาดในต่างประเทศอยู่ที่ร้อยละ 30-35%
และ นอกเหนือจากนี้ บริษัทฯ ได้รับการรับรองมาตรฐานทางด้านระบบการจัดการ อาชีวะอนามัย
และความปลอดภัยในการทำงาน (TIS/OHSAS 18001) จาก สถาบันรับรองมาตรฐาน ISO
เมื่อวันที่ 11 กันยายน 2552

ผลการดำเนินการในปี 2552 เป็นไปตามเป้าหมาย ทำให้บริษัทฯ และบริษัทย่อยมีรายได้รวม
เท่ากับ 2.26 พันล้านบาท เปรียบเทียบกับปี 2551 อยู่ที่ 2.14 พันล้านบาท หรือ เพิ่มขึ้นร้อยละ
5.8 และ ด้วยการบริหารจัดการต้นทุนอย่างมีประสิทธิภาพ
และควบคุมค่าใช้จ่ายในขายและบริหารเป็นไปตามงบประมาณ ทำให้บริษัทฯและบริษัทย่อย
มีกำไรสุทธิ 220.75 ล้านบาท เปรียบเทียบกับ ปี 2551 อยู่ที 203.94 ล้านบาท
หรือเพิ่มขึ้นร้อยละ 8.24 ซึ่งบริษัทฯคาดว่ายังคงดำเนินโนบายดังกล่าวข้างต้นอย่างต่อเนื่องในปี
2553 โดยการเพิ่มการขยายตัวของงานบริการ และยังคงรักษากำไรขั้นต้นอยู่ที่ร้อยละ 20-25
ควบคู่กับการรักษาสัดส่วนตลาดให้อยู่ในระดับที่เหมาะสม และมาตรการในด้านอื่นๆ
เพื่อเป็นการบริหารความเสี่ยงให้อยู่ในระดับที่ควบคุมได้ เพื่อการรักษาอัตราเติบโตของบริษัทฯ
อยู่ที่ร้อยละ 5-8

รายได้

บริษัทฯผลิตหม้อแปลงไฟฟ้าตามคำสั่งซื้อของลูกค้า
และมีนโยบายการรับรู้รายได้เมื่อส่งมอบสินค้าและโอนความเสี่ยงและผลตอบแทนของสินค้าไปยังลูกค้าแล้ว
โดยระยะเวลาทั่วไปในการผลิตหม้อแปลงไฟฟ้าตั้งแต่เซ็นสัญญาจนถึงส่งมอบและติดตั้งนั้น
สำหรับหม้อแปลงไฟฟ้ากำลังใช้เวลาประมาณ 6-12 เดือน
หรือบางกรณีอาจนานกว่าขึ้นกับขนาดหม้อแปลงไฟฟ้า ระยะเวลาการสั่งซื้อวัตถุดิบ
และรายละเอียดของแต่ละหม้อแปลง ในขณะที่หม้อแปลงไฟฟ้าระบบจำหน่ายใช้เวลาประมาณ 2-4
เดือน

ในปี 2552 บริษัทฯและบริษัทย่อย
มีรายได้ส่วนใหญ่มาจากการจำหน่ายหม้อแปลงไฟฟ้ากำลังซึ่งคิดเป็นร้อยละ 48.83 ของรายได้รวม
บริษัทฯและบริษัทย่อยมีสัดส่วนตลาดในต่างประเทศในปี 2552 อยู่ที่ร้อยละ 32.27
ซึ่งสอดคล้องกับนโยบายการรักษาตลาดในต่างประเทศให้อยู่ในระดับ 30-35%
รวมถึงรักษาสัดส่วนการผลิตหม้อแปลงไฟฟ้าระบบจำหน่ายให้สอดคล้องกับกำลังผลิต
โดยโครงสร้างรายได้ของหม้อแปลงไฟฟ้าทั้ง 2
ประเภทและสัดส่วนการจำหน่ายในประเทศและต่างประเทศ แสดงดังตารางต่อไปนี้

  ------------------------------- --------------- ---------- -------- ---------- -------- ---------- --------
  รายได้                           ดำเนินการโดย     ปี 2550              ปี 2551              ปี 2552     

                                                  ล้านบาท     ร้อยละ    ล้านบาท     ร้อยละ    ล้านบาท     ร้อยละ

  จำหน่ายในประเทศ                                                                                      

  หม้อแปลงไฟฟ้ากำลัง                 บริษัทฯ           451.15     31.54    523.86     24.50    848.49     37.48

  หม้อแปลงไฟฟ้าระบบจำหน่าย           บริษัทฯ           577.42     40.37    770.38     36.03    567.46     25.07

  ส่วนประกอบหม้อแปลงไฟฟ้า            บริษัทฯ/บริษัทย่อย   11.85      0.83     16.07      0.75     1.08       0.05

  รวมรายได้จากในประเทศ                             1,040.42   72.75    1,310.31   61.27    1,417.03   62.60

  จำหน่ายต่างประเทศ                                                                                    

  หม้อแปลงไฟฟ้ากำลัง                 บริษัทฯ           186.80     13.06    517.92     24.22    256.96     11.35

  หม้อแปลงไฟฟ้าระบบจำหน่าย           บริษัทฯ           125.78     8.79     162.66     7.61     466.78     20.62

  ส่วนประกอบหม้อแปลงไฟฟ้า            บริษัทฯ/บริษัทย่อย   1.06       0.07     36.68      1.72     6.66       0.29

  รวมรายได้จากต่างประเทศ                            313.63     21.93    717.26     33.54    730.40     32.27

  รวมรายได้หม้อแปลงไฟฟ้ากำลัง         บริษัทฯ           637.94     44.61    1,041.78   48.72    1,105.45   48.83

  รวมรายได้หม้อแปลงไฟฟ้าระบบจำหน่าย   บริษัทฯ           703.20     49.17    933.04     43.63    1,034.24   45.69

  รวมรายได้ส่วนประกอบหม้อแปลงไฟฟ้า    บริษัทฯ/บริษัทย่อย   12.91      0.90     52.75      2.47     7.74       0.34

  รวมรายได้จากการขาย                               1,354.05   94.68    2,027.57   94.81    2,147.43   94.86

  รายได้จากการให้บริการ              บริษัทฯ/บริษัทย่อย   55.39      3.87     78.61      3.68     75.72      3.35

  รวมรายได้จากการขายและบริการ                       1,409.44   98.55    2,106.18   98.49    2,223.15   98.21

  รายได้อื่น ๆ                       บริษัทฯ/บริษัทย่อย   20.73      1.45     25.46      1.19     32.50      1.44

  ปรับลดค่าเผื่อเงินหนี้สงสัยจะสูญ         บริษัทฯ/บริษัทย่อย                       6.00       0.28                

  กำไรจากอัตราแลกเปลี่ยน             บริษัทฯ/บริษัทย่อย                       0.82       0.04     8,02       0.35

  รวมรายได้ทั้งสิ้น                                    1,430.17   100.00   2,138.46   100.00   2,263.67   100.00
  ------------------------------- --------------- ---------- -------- ---------- -------- ---------- --------

บริษัทฯและบริษัทย่อย มีรายได้รวม ปี 2552 เท่ากับ 2,263.67 ล้านบาท เปรียบเทียบกับปี 2551
เท่ากับ 2,138.46 ล้านบาท หรือเพิ่มขึ้นร้อยละ 5.8 เนื่องจากสาเหตุดังต่อไปนี้

1. มีรายได้จากการขายหม้อแปลงไฟฟ้า ในปี 2552 เท่ากับ 2,147.43 ล้านบาท
เปรียบเทียบกับปี 2551 เท่ากับ 2,027.57 ล้านบาท หรือเพิ่มขึ้นร้อยละ 5.91
เนื่องจากบริษัทฯได้รับความไว้วางใจจากลูกค้าทั้งในประเทศและต่างประเทศเป็นอย่างดี
และสามารถส่งมอบให้ลูกค้าตามเวลาที่กำหนด

2. รายได้จากการให้บริการ ประกอบด้วยการให้บริการติดตั้งหม้อแปลงไฟฟ้า
งานบริการแก้ไขซ่อมแซมหม้อแปลงไฟฟ้า งานบริการทดสอบหม้อแปลงไฟฟ้า
งานบริการบำรุงรักษาหม้อแปลง และงานบริการอื่นๆที่เกี่ยวข้องกับหม้อแปลงไฟฟ้า ในปี 2552
เท่ากับ 75.72 ล้านบาท เปรียบเทียบกับ ปี 2551 เท่ากับ 78.61 หรือลดลงร้อยละ 3.68
เนื่องจากดำเนินธุรกิจปกติ

3. รายได้อื่นๆ ประกอบด้วย ดอกเบี้ยรับ บัตรภาษี และรายได้เบ็ดเตล็ดในปี 2552 เท่ากับ
32.50 หรือเพิ่มขึ้นคิดเป็นร้อยละ 27.65 การเพิ่มขึ้นเนื่องจากการดำเนินธุรกิจปกติ

ต้นทุนขายและบริการ

บริษัทฯและบริษัทย่อยมีต้นทุนขายและบริการในปี 2552 เท่ากับ 1,641.49 ล้านบาท
เปรียบเทียบกับปี 2551 เท่ากับ 1,517.03 ล้านบาท คิดเป็นร้อยละ 73.84 และ 72.03
ของรายได้จากการขายและบริการ ตามลำดับ
การเพิ่มขึ้นเนื่องจากเติบโตตามสัดส่วนของยอดขายซึ่งเป็นไปตามประมาณการ
และทำให้บริษัทฯมีกำไรขั้นต้น อยู่ที่ร้อยละ 26.16 ในปี 2552 และ 27.97 ในปี 2551

ค่าใช้จ่ายในการขายและบริหาร

บริษัทฯและบริษัทย่อยมีค่าใช้จ่ายในการขายของปี 2552 เท่ากับ 92.74 ล้านบาท เปรียบเทียบกับปี
2551 เท่ากับ 104.78 ล้านบาท หรือ คิดเป็นร้อยละ 4.10 และ 4.90 ของรายได้รวม
ตามลำดับ การลดลงเนื่องจากบริษัทฯมีการบริหารจัดการที่ดีสำหรับค่าใช้จ่ายในการส่งสินค้าออกปี
2552 คิดเป็นร้อยละ 0. 86 ของรายได้รวม เปรียบเทียบกับปี 2551 คิดเป็นร้อยละ 1.24
ส่วนค่าใช้จ่ายในการบริหาร และค่าตอบแทนผู้บริหาร ของปี 2552 อยู่ที่ร้อยละ 7.79 และ 1.54
ของรายได้รวม เปรียบเทียบกับปี 2551 อยู่ที่ร้อยละ 7.22 และ 1.54 ตามลำดับ
การเพิ่มขึ้นของค่าใช้จ่ายในการบริหารเป็นไปตามการประมาณการของบริษัท

กำไร

จากการที่บริษัทฯและบริษัทย่อย บริหารต้นทุนอย่างมีประสิทธิภาพ
และจากการบริหารจัดการค่าใช้จ่ายในการขายและบริหารให้อยู่ในงบประมาณ
ทำให้บริษัทฯและบริษัทย่อยมีอัตรากำไรสุทธิในปี 2552 ร้อยละ 9.75 เปรียบเทียบกับปี 2551
อยู่ที่ร้อยละ 9.54 ทั้งนี้ บริษัทฯได้เสียภาษีเงินได้นิติบุคคลในอัตราร้อยละ 20
ซึ่งบริษัทฯจะได้รับสิทธิทางภาษีนี้เป็นระยะเวลา 5 ปี นับตั้งแต่ปี 2550 เป็นต้นไป

อัตราผลตอบแทนของผู้ถือหุ้น

บริษัทฯและบริษัทย่อยมีอัตราผลตอบแทนของผู้ถือหุ้นเท่ากับร้อยละ 30.47 ในปี
2552เปรียบเทียบกับปี 2551 อยู่ที่ร้อยละ 35.07 ณ 31 ธันวาคม 2552 และ 2551
อัตราส่วนหนี้สินต่อส่วนของผู้ถือหุ้น อยู่ที่ 1.52 เท่า และ 1.88 เท่า ตามลำดับ

บริษัทฯมีนโยบายการจ่ายเงินปันผลในอัตราไม่ต่ำกว่าร้อยละ 50 ของกำไรสุทธิหลังหักภาษีเงินได้
และหักสำรองตามกฎหมาย และต้องได้รับการอนุมัติจากที่ประชุมผู้ถือหุ้น

ในส่วนเงื่อนไขเรื่องรักษาระดับอัตราส่วนหนี้สินต่อส่วนของผู้ถือหุ้นภายหลังการจ่ายเงินปันผลไม่เกิน
2 ต่อ 1 เท่า ในทุกขณะตามเงื่อนไขในการปรับโครงสร้างหนี้ นั้น ได้ถูกยกเลิก
ตามบันทึกตกลงแก้ไขสัญญาปรับโครงสร้างหนี้ ครั้งที่ 1 ฉบับลงวันที่ 18 กุมภาพันธ์ 2553

12.2.2 การวิเคราะห์ฐานะการเงิน สำหรับปี 2552 เปรียบเทียบกับปี 2551

ด้านสินทรัพย์

ณ วันที่ 31 ธันวาคม 2552 บริษัทฯมีสินทรัพย์ทั้งสิ้น 1,971.58 ล้านบาท เพิ่มขึ้นจากสิ้นปีก่อน
55.22 ล้านบาท โดยมีการเปลี่ยนแปลงสินทรัพย์ที่สำคัญดังนี้

-   เงินสดและเงินฝากสถาบันการเงิน ณ.สิ้นธันวาคม 2552 เท่ากับ 255.45 ล้านบาท
    เพิ่มขึ้นจากปีก่อน จำนวน 67.69 ล้านบาท หรือ เพิ่มขึ้น คิดเป็นร้อยละ 36 เนื่องจาก
    การเติบโตของยอดขาย และ
    บริษัทฯมีการบริหารจัดการที่ดีสามารถส่งมอบสินค้าและเก็บรับชำระหนี้ส่วนใหญ่ได้ตามเงื่อนไขการรับชำระเงิน

-   ลูกหนี้การค้าสุทธิ ณ.สิ้นธันวาคม 2552 เท่ากับ 514.92 ล้านบาท เพิ่มขึ้นจากปีก่อน จำนวน
    180.46 ล้านบาท หรือ เพิ่มขึ้นคิดเป็นร้อยละ 54 โดยมีระยะเวลาในการเก็บหนี้เฉลี่ยในปี
    2552 อยู่ 71 วัน เนื่องจากปัจจุบันบริษัทมีการขยายตัวทางด้านหม้อแปลงไฟฟ้ากำลังขนาดใหญ่
    ซึ่งต้องใช้ระยะเวลาในการติดตั้งและจ่ายไฟฟ้า ทำให้ระยะเวลาในการเก็บหนี้เฉลี่ยยาวขื้น
    เปรียบเทียบกับปีก่อน อยู่ที่ 54 วัน โดยคุณภาพของลูกหนี้อยู่ในเกณฑ์ที่ดี
    ภายใต้การตรวจสอบทุกไตรมาสโดยผู้บริหารร่วมกับผู้สอบบัญชี ณ. 31 ธันวาคม 2552
    บริษัทฯและบริษัทย่อยได้ตั้งสำรองค่าเผื่อหนี้จะสูญเท่ากับ 13.99 ล้านบาท
    เปรียบเทียบกับช่วงเดียวกันของปี 2551 อยู่ที่ 14.03 ล้านบาท ลดลงจากปีก่อนจำนวน 0.04
    ล้านบาท

-   สิ้นค้าคงเหลือสุทธิ ณ.สิ้นธันวาคม 2552 เท่ากับ 756.73 ล้านบาท ลดลงจากปีก่อน จำนวน
    203.24 ล้านบาท หรือลดลงคิดเป็นร้อยละ 22
    ส่วนใหญ่เนื่องจากการลดลงของวัตถุดิบคงเหลือ และ สินค้าระหว่างผลิต ณ.สิ้นธันวาคม 2552
    เพื่อรองรับการผลิตให้เหมาะสมสำหรับงานที่จะส่งมอบในปี 2553 มีมูลค่างานจำนวน 871.85
    ล้านบาท และในปี 2552 บริษัทฯและบริษัทย่อยได้ตั้งค่าเสื่อมสภาพและล้าสมัยเท่ากับ 4.14
    ล้านบาท ลดลงจากปีก่อน จำนวน 1.10 ล้านบาท.

-   เงินลงทุนระยะยาวอื่น ณ.สิ้นธันวาคม 2552 เท่ากับ 219.33 ล้านบาท เพิ่มขึ้นจากปีก่อน
    23.42 ล้านบาท หรือคิดเป็นร้อยละ 12 เป็นการเพิ่มขึ้นของเงินฝากประจำ
    เพื่อนำไปเป็นหลักทรัพย์ค้ำประกันกับทางสถาบันการเงินเพื่อธุรกิจของบริษัท

-   ที่ดิน อาคาร และอุปกรณ์สุทธิ ณ. สิ้นธันวาคม 2552 เท่ากับ 189.08 ล้านบาท
    ลดลงจากปีก่อน 12.94 ล้านบาท หรือคิดเป็นร้อยละ 6.4 เนื่องจาก
    เป็นผลต่างของค่าเสื่อมราคา กับการซื้ออุปกรณ์ เครื่องมือ และเครื่องจักร
    ตามงบประมาณประจำปี

แหล่งที่มาของเงินทุน

ด้านหนี้สิน

ณ วันที่ 31 ธันวาคม 2552 บริษัทฯและบริษัทย่อย มีหนี้สินทั้งสิ้น 1,187.95 ล้านบาท
เพิ่มขึ้นจากสิ้นปีก่อน จำนวน 63.20 ล้านบาท โดยมีการเปลี่ยนแปลงหนี้สินที่สำคัญดังนี้

หนี้สินหมุนเวียน ประกอบด้วย

-   เงินเบิกเกินบัญชีและเงินกู้ยืมระยะสั้นจากสถานบันการเงิน ณ สิ้นธันวาคม 2552 มีเท่ากับ
    345.49 ล้านบาท เพิ่มขึ้นจากปีก่อน จำนวน 105.82 ล้านบาท หรือคิดเป็นร้อยละ 44.15
    เนื่องมาจาก การขยายตัวของการดำเนินธุรกิจ

-   เจ้าหนี้การค้า-กิจการอื่นๆ ซึ่งส่วนใหญ่เจ้าหนี้การค้าจากการซื้อวัตถุดิบ ณ สิ้นธันวาคม 2552
    มีเท่ากับ 255.77 ล้านบาท ลดลงจากปี 2551 จำนวน 192.97 ล้านบาท หรือ
    คิดเป็นร้อยละ 43 เนื่องจากบริษัทมีการจัดการสินค้าคงคลังให้อยู่ในระดับที่เหมาะสม

-   เงินกู้ยืมระยะสั้นจากบุคคลและกิจการอื่น
    ซึ่งเป็นตั๋วเงินระยะสั้นขายลดแก่บุคคลหลายบุคคลและบริษัทหลักทรัพย์แห่งหนึ่ง
    โดยไม่มีหลักทรัพย์ค้ำประกัน จำนวน 150 ล้านบาท ในอัตราดอกเบี้ยร้อยละ 4.80
    เพื่อเสริมสภาพคล่องของบริษัทฯ

-   หนี้สินหมุนเวียนอื่น ประกอบด้วย

-   เงินรับล่วงหน้าค่าหุ้นจากการใช้สิทธิซื้อหุ้น จำนวน 107.38 ล้านบาท
    เป็นค่าใช้สิทธิของTRT-W1 & ESOP จำนวน 100.61 ล้านบาท และ 6.77 ล้านบาท
    ตามลำดับ

-   เงินรับล่วงหน้าค่าสินค้า ณ สิ้นธันวาคม 2552 จำนวน 55.13 ล้านบาท ลดลงจากปีก่อน
    จำนวน 64.53 ล้านบาท คิดเป็นร้อยละ 53.93

-   ค่าใช้จ่ายค้างจ่าย ณ.สิ้นธันวาคม 2552 เท่ากับ 48.31 ล้านบาท ลดลงจากปีก่อน จำนวน
    30.82 ล้านบาท คิดเป็นร้อยละ 38.95

-   ค่าประมาณการค่าภาษีอากรที่คาดว่าจะถูกประเมินเพิ่ม จำนวน 9.22 ล้านบาท ลดลง 3.72
    ล้านบาท เนื่องจากการจ่ายชำระค่าภาษีอากรตามกำหนด

-   หนี้สินหมุนเวียนอื่นๆ ณ สิ้นปี 2552 จำนวน 12.98 ล้านบาท เปรียบเทียบกับปี 2551 จำนวน
    30.69 ล้านบาท ลดลงจากสิ้นปี 2551 จำนวน 17.71 ล้านบาท หรือคิดเป็นร้อยละ 57.71

หนี้สินระยะยาว

-   ณ สิ้นปี 2552 เท่ากับ 105.67 ล้านบาท ลดลงจากปีก่อน จำนวน 73.01 ล้านบาท
    หรือคิดเป็นร้อยละ 40.86 ดูรายละเอียดในหมายเหตุประกอบงบ ข้อ 14

ส่วนของผู้ถือหุ้น

ณ วันที่ 31 ธันวาคม 2552 บริษัทฯและบริษัทย่อย มีส่วนของผู้ถือหุ้นทั้งสิ้น 783.63 ล้านบาท
เพิ่มขึ้นจากสิ้นปีก่อน 118.42 ล้านบาท หรือคิดเป็นร้อยละ 17.81
โดยมีการเปลี่ยนแปลงส่วนของผู้ถือหุ้นที่สำคัญดังนี้

-   กำไรสุทธิ สำหรับปี 2552 เท่ากับ 220.75 ล้านบาท เพิ่มขึ้นจากปีก่อน จำนวน 16.80
    ล้านบาท หรือ คิดเป็นร้อยละ 8.24

-   การจัดสรรกำไรสำหรับเงินปันผล จำนวน 102.33 ล้านบาท ในอัตราหุ้นละ 1.01 บาทต่อหุ้น
    (ที่ราคาพาร์หุ้นละ 2 บาท) ตามมติผู้ถือหุ้นในการประชุมผู้ถือหุ้นของบริษัทฯ เมื่อวันที่ 28
    เมษายน 2552

ความเหมาะสมของของโครงสร้างเงินทุน

ณ สิ้นปี 2552 บริษัทฯและบริษัทย่อยอัตราส่วนหนี้สินต่อส่วนของผู้ถือหุ้นเท่ากับ 1.52 เท่า
เปรียบเทียบสิ้นปี 2550 อยู่ที 1.88 เท่า โดยที่บริษัทฯและบริษัทย่อยมีอัตราส่วนสภาพคล่องในปี
2552 อยู่ในระดับ 1.43 เท่า เปรียบเทียบกับปีก่อน อยู่ที 1.40 เท่า
และยังคงรักษาความสามารถในการชำระ ดอกเบี้ย ในปี 2552 ในอัตราส่วนอยู่ที่ 8.69 เท่า
เปรียบเทียบกับปีก่อน อยู่ที่ 8.66 เท่า

สภาพคล่อง

  ----------------------------------------- -------------- --------------
                                            2551           2552

  กระแสเงินสดได้มา(ใช้ไป)ในกิจกรรมดำเนินงาน      184.29         (34.24)

  กระแสเงินสดได้มา(ใช้ไป)ในกิจกรรมการลงทุน       (105.64)       (42.02)

  กระแสเงินสดได้มา(ใช้ไป)ในกิจกรรมการจัดหาเงิน    7.64           143.96

  เงินสดและรายการเทียบเท่าเงินสดเพิ่มขึ้น (ลดลง)    86.30          67.70
  ----------------------------------------- -------------- --------------

กระแสเงินสดจากการดำเนินงาน

ในปี 2552 บริษัทฯและบริษัทย่อยมีกระแสเงินสดใช้ไปจากกิจกรรมดำเนินงานเท่ากับ (34.24)
ล้านบาท สาเหตุส่วนใหญ่เนื่องมาจาก

-   กำไรจากการดำเนินงานที่เป็นตัวเงิน จำนวน 220.75 ล้านบาท

-   รายการปรับกระทบกำไรสุทธิเป็นเงินสดรับ(จ่าย) เช่น เงินสดได้มาจาก
    ค่าเสื่อมราคาและรายจ่ายตัดบัญชี จำนวน 34.67 ล้านบาท และ และ ค่าใช้จ่ายดอกเบี้ยจ่าย
    จำนวน 35.96 ล้านบาท และค่าใช้จ่ายภาษีเงินได้ 55.86 ล้านบาท เงินสดใช้ไปจาก
    การจ่ายภาษีเงินได้ จำนวน (77.35) ล้านบาทการ และ
    ประมาณการค่าอากรขาเข้าที่คาดว่าจะถูกประเมินเพิ่ม (7.84) จำนวนล้านบาท

-   เงินสดลดลงจากลูกหนี้การค้าเพิ่มขึ้นจำนวน 180.75 ล้านบาท

-   เงินสดเพิ่มขึ้นจากสินค้าคงเหลือลดลงจำนวน 202.22 ล้านบาท

-   เงินสดเพิ่มขึ้นจากสินทรัพย์หมุนเวียนอื่นๆลดลง จำนวน 0.88 ล้านบาท

-   เงินสดลดลงจากเจ้าหนี้การค้า กิจการเกี่ยวข้องและกิจการอื่นลดลง จำนวน 197.06
    ล้านบาท

-   เงินสดเพิ่มจากหนี้สินหมุนเวียนอื่น ลดลง จำนวน 117.50 ล้านบาท

กระแสเงินสดจากการลงทุน

ในปี 2552 บริษัทฯและบริษัทย่อยมีกระแสเงินสดที่ใช้ไปจากกิจกรรมลงทุนสุทธิเท่ากับ (42.02)
ล้านบาท สาเหตุส่วนใหญ่เนื่องมากจาก

-   การซื้อที่ดิน อาคาร และอุปกรณ์ จำนวน 20.39 ล้านบาท

-   การเพิ่มขึ้นของเงินทุนระยะยาวอื่น จำนวน 23.42 ล้านบาท

กระแสเงินสดจากการจัดหาเงิน

ในปี 2552 บริษัทฯและบริษัทย่อยมีกระแสเงินสดได้มาจากกิจกรรมจัดหาเงินสุทธิเท่ากับ 143.96
ล้านบาท เนื่องจาก

-   เงินรับล่วงหน้าค่าหุ้นจากการใช้สิทธิซื้อหุ้นสามัญ จำนวน 107.38 ล้านบาท

-   เงินสดใช้ไปจากการจ่ายดอกเบี้ย จำนวน 36.72 ล้านบาท

-   เงินสดได้มาจากเงินเบิกเกินบัญชีและเงินกู้ยืมระยะสั้นจากสถาบันการเงิน เพิ่มขึ้น จำนวน
    106.94 ล้านบาท

-   เงินสดได้มาจากเงินกู้ยืมระยะสั้นจากบุคคลและกิจการอื่น เพิ่มขึ้น จำนวน 150 ล้านบาท

-   เงินสดใช้ไปจากการลดลงของหนี้สินระยะยาว จำนวน 81.31 ล้านบาท

-   เงินสดใช้ไปจากการจ่ายเงินปันผล จำนวน 102.34 ล้านบาท

ภาระผูกพันในอนาคต 

ณ วันที่ 31 ธันวาคม 2552 บริษัทฯและบริษัทย่อยมีภาระหนี้สินและภาระผูกพัน ดังนี้

  1. เลตเตอร์ออฟเครดิตที่เปิดไว้ แต่ยังไม่ได้ใช้ เป็นเงินตราต่างประเทศ
  ซึ่งคิดเป็นสกุลเงินไทยเท่ากับ 29.35 ล้านบาท

  2. ภาระหนี้สินที่อาจจะเกิดขึ้น เนื่องจากการให้ธนาคารออกหนังสือค้ำประกัน 268.51 ล้านบาท
  เพื่อใช้ค้ำประกันการยื่นซองประมูล และใช้ค้ำประกันสัญญาหลังจากชนะการประมูลแล้ว

ค่าตอบแทนผู้สอบบัญชี

บริษัทฯและบริษัทย่อยจ่ายค่าตอบแทนให้ผู้สอบบัญชีในรอบบัญชี ปี 2552 จำนวน 1,092500บาท
เปรียบเทียบกับปี 2551 จำนวน 1,002,500 บาท
โดยบริษัทฯและบริษัทย่อยไม่มีการจ่ายค่าตอบแทนอื่นที่ไม่ใช่ค่าสอบบัญชี